獻賀捷詩（孟知祥入梓州，舉子勾龍逢獻詩云云，孟知祥嘉納之。）
作者：勾龍逢
朝代：唐

paragraphs: 唇齒論交歲月長，豈其率意忽顛狂。
元戎統領三軍戰，巨孽奔衝一陣亡。
莫訝潼江剛入寇，都緣錦浦合興王。
武功蓋世光前後，堪向青編萬古揚。
（《全五代詩》五七引《十國春秋》）（〖1〗見《鑑誡錄》卷一《知機對》、《十國春秋》卷四八《後蜀高祖本紀》。
孟知祥入梓州，爲長興三年五月間事。
）。